ଦ୍ୱିତୀ ଚନ୍ଦ୍ର ସାହୁ

ଦ୍ୱିତୀ ଚନ୍ଦ୍ର ସାହୁ, ଓଡ଼ିଶାର ଏକ ଯୁବ ଲେଖକ ତଥା ରାଷ୍ଟ୍ରପତି ପୁରସ୍କାର ପ୍ରାପ୍ତ ଶିକ୍ଷକ ଅଟନ୍ତି । ବୃତ୍ତିରେ ଶିକ୍ଷକତା କରୁଥିଲେ ହେଁ ସାହିତ୍ୟ ସାଧନା ସହ ବିଭିନ୍ନ ପତ୍ରିକାର ସ୍ତମ୍ଭକାର ସହ ରାୟଗଡ଼ା ଜିଲ୍ଲାର ଆଦିବାସୀ ସଂସ୍କୃତିର ଗବେଷକ ଭାବେ ସେ ପରିଚିତ ।  

ଜୀବନୀ
ଦ୍ୱିତୀ ଚନ୍ଦ୍ର ସାହୁ ୩ ମାର୍ଚ୍ଚ ୧୯୭୭ରେ ରାୟଗଡ଼ା ଜିଲ୍ଲାର ପଦ୍ମପୁରଠାରେ ଜନ୍ମଗ୍ରହଣ କରିଥିଲେ । ପଦ୍ମପୁରରେ ପ୍ରାଥମିକ ତଥା ସରକାରୀ ବିଜୟାନନ୍ଦ ହାଇସ୍କୁଲରେ ହାଇସ୍କୁଲ ଶିକ୍ଷା ସମାପ୍ତ କରି ସେ ଗୁଣପୁରସ୍ଥିତ ଗୁଣପୁର ମହାବିଦ୍ୟାଳୟରୁ ସ୍ନାତକ ଶିକ୍ଷା ସମାପ୍ତ କରିଥିଲେ । ଅଧୁନା ସେ ରାୟଗଡା ଜିଲାରେ ଏକ ପ୍ରାଥମିକ ଶିକ୍ଷକ ରୂପେ କାର୍ଯ୍ୟରତ । ଶିକ୍ଷକତାରେ ଅଭିନବ ଉପାୟର ପ୍ରୟୋଗ କରି ସେ ଓଡ଼ିଶା ସରକାରଙ୍କ ଶିକ୍ଷା ବିଭାଗର ଦୃଷ୍ଟି ଆକର୍ଷଣ କରିପାରିଛନ୍ତି ।

 ସାହିତ୍ୟିକ କୃତି 
୨୦୦୧ ମସିହାରୁ ଶିକ୍ଷକତାରେ ଯୋଗଦାନ କରି ଅଦ୍ୟାବଧି ସାହିତ୍ୟର ବିଭିନ୍ନ ବିଭାଗରେ ସେ ୧୮ଟି ପୁସ୍ତକ ରଚନା କରିଛନ୍ତି । ତନ୍ମଧ୍ୟରୁ ଦୈନନ୍ଦିନ ମଣିଷ ଜୀବନ ତଥା ଆଦିବାସୀ ସଂସ୍କୃତି ଓ ପରମ୍ପରାକୁ ନେଇ ତାଙ୍କଦ୍ୱାରା ଲିଖିତ କେତେକ ବହି ହେଲା :-

 ଗଳ୍ପ ବିଭାଗ 
 ବାପାଙ୍କ ଗାମୁଛା 

 କ୍ଷୁଦ୍ରଗଳ୍ପ ବିଭାଗ 
 ଅଦେଖା ଭବିଷ୍ୟ
 ଡ଼େଣା ନ ଥିବା ସ୍ବପ୍ନ
 ହଜି ଯାଇଥିବା ଠିକଣା
 କିଞ୍ଚିତ୍‌

ଶିଶୁ ସାହିତ୍ୟ ବିଭାଗ 
 ଦ୍ୱିତୀୟା ବଟ
 କିଞ୍ଚିତ୍‌
 କୁହୁକର ମହକ

 ଉପନ୍ୟାସ ବିଭାଗ 
 ଫୁଲ ନିଆଁ ଫୁଲ ଜେନ୍ସିଆ
 ଜୀବନ ଯୁଦ୍ଧ
 ବଞ୍ଚିବାର ମୋହ
 ଅପହୃତ ସଂଳାପ
 ହାରି ଯାଇଥିବା ମଣିଷ
 ବଂଶଧାରା 
ତାଙ୍କଦ୍ୱାରା ନିର୍ଦ୍ଦେଶିତ ତିନୋଟି କ୍ଷୁଦ୍ର ଚଳଚ୍ଚିତ୍ର (ନାଗାବଳୀର ଦୁଃଖ,ମାଜେଶର ଚିଠି ଏବଂ ପରିବର୍ତ୍ତନର ଆଶା) ୨୦୨୩ ମସିହାରେ ଭୁବନେଶ୍ୱରରେ  "କଲ୍ଲୋଳ ଶିଶୁ ମହୋତ୍ସବ"ରେ ପ୍ରଦର୍ଶିତ ହୋଇଥିଲା । 

ପୁରସ୍କାର ଓ ସମ୍ମାନ
 ୨୦୨୪ ଗୁରୁ ଦିବସ ଅବସରରେ ରାଷ୍ଟ୍ରପତିଙ୍କ ସମ୍ମାନ
 ପ୍ରବାସୀ ଭାଷା ସମ୍ମାନ (୨୦୨୧)-ଦି ଇଣ୍ଟେଲେକ୍ଚୁଅଲ , ନୂଆ ଦିଲ୍ଲୀ ଦ୍ୱାରା
 ସୁଲେଖା ସାରସ୍ବତ ସମ୍ମାନ (ସୁଲେଖା, ପୁରୀ ଦ୍ୱାରା)
 ସର୍ବପଲ୍ଲୀ ଗୁରୁ ସମ୍ମାନ (ବିଦ୍ୟା ବିକାଶ ପରିଷଦ , କଟକ ଦ୍ୱାରା)
 କୃତି ଶିକ୍ଷକ-୨୦୧୬ ପୁରସ୍କାର (ଓଡ଼ିଶା ସରକାରଙ୍କ ବିଦ୍ୟାଳୟ ଏବଂ ଗଣଶିକ୍ଷା ବିଭାଗ ଦ୍ୱାରା)
 ପ୍ରକୃତିବନ୍ଧୁ ପୁରସ୍କାର-୨୦୧୭ (ଓଡ଼ିଶା ସରକାରଙ୍କ ଜଙ୍ଗଲ ଓ ପରିବେଶ ବିଭାଗ ଦ୍ୱାରା)
 ଯୁବ ଗାଳ୍ପିକ ସମ୍ମାନ - କଥା କଳିକା ପତ୍ରିକା, ଭୁବନେଶ୍ୱର ଦ୍ୱାରା)
 କଳିଙ୍ଗ ଯୁବ ସାହିତ୍ୟ ସମ୍ମାନ-୨୦୧୬ (କଳିଙ୍ଗ ସାହିତ୍ୟ ଉତ୍ସବ, ଭୁବନେଶ୍ୱର ଦ୍ୱାରା)
 ଉତ୍କଳ ସାହିତ୍ୟ ସମାଜ ସମ୍ମାନ
 ପ୍ରଗତିବାଦୀ ସ୍ତମ୍ଭକାର ସମ୍ମାନ

 ଆଧାର 

ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:ବୃତ୍ତି ଅନୁସାରେ ଓଡ଼ିଆ ଲୋକ
ଶ୍ରେଣୀ:୧୯୭୭ ଜନ୍ମ
ଶ୍ରେଣୀ:ଓଡ଼ିଆ ଲେଖକ